અમદાવાદ: એએમટીએસના ૧૦૦૦થી વધુ કોન્ટ્રાકટ બેઝ કંડકટર ગયા સોમવારથી અચાનક હડતાળ પર ઊતરી જતાં હજારો ઉતારુઓ ત્રાસી ગયા છે. આજે હડતાળનો પાંચમો દિવસ છે. આજે પણ તંત્રે પહેલી પાળીમાં ૭૦૧ બસ રોડ પર મુકાઇ હોવાનો દાવો કર્યો છે. જો કે ગઇ કાલે હડતાળિયા કંડકટરને તત્કાળ ફરજ પર હાજર થઇ જવાની નોટિસ ફટકારીને સત્તાવાળાઓ પણ સક્રિય બન્યા છે. અત્યાર સુધીમાં એએમટીએસને આવકમાં રૂ.પ૦ લાખનો ફટકો પડી ચૂક્યો છે.